《遗虎皮谢》
宋代·赵汝谠

龙岩县令亦好奇，腊月赠我生虎皮。霜牙电睛已寂寞，鹊形剪斑犹陆离。

最珍肩脊不受箭，须爪皆具无缺亏。革工入手硝使熟，软可寝藉忘其威。

想当枯草穷秋时，风皞谷震落日低。岂知与世玩文采，叹息摩挲为赋诗。

作者简介：宗室。居馀杭，字蹈中，号懒庵。赵汝谈弟。少与兄齐名。以祖荫补承务郎，历泉州市舶务、监行右藏西库。疏讼赵汝愚之冤，宰臣韩侂胄使其党胡纮攻之，坐废十年。后登宁宗嘉定元年进士，历官大理司农丞。与宰臣史弥远不合，出为湖南提举常平，改江西提点刑狱，俱有政绩。迁知温州卒。